Απόδοση νοήματος

Στο απόσπασμα βλέπουμε τον πατέρα του Ερωτόκριτου να ζητά το χέρι της Αρετούσας από τον πατέρα της βασιλιά Ηρακλή.

**Ποιητής**

Πέρασε η μέρα και ξημερώνει άλλη. Ο πατέρας του Ερωτόκριτου γλυκαίνει και ημερεύει. Δε θέλει άλλα να στενοχωριέται ο γιος ου κι έτσι αποφασίζει να μιλήσει για το προξενιό. Πήγε στον βασιλιά και γι α να τον δοκιμάσει άρχισε να του μιλάει με παραδείγματα. Σιγά σιγά άρχισε να παίρνει θάρρος κι ο ένας λόγος άρχισε να φέρνει τον άλλο.

**Πεζόστρατος**

Στα παλιά τα χρόνια που ζούσαν σημαντικοί άνθρωποι τα πλούτη και τα βασίλεια είχαν αξία γιατί τιμούσαν περισσότερο την αρετή παρά τις χώρες, την εξουσία, τα πλούτη, τους θησαυρούς. Τότε οι άρχοντες παντρεύανε τα παιδιά τους με ανθρώπους ταπεινής καταγωγής που είχαν όμως μυαλό, γενναιότητα και 0μοοφιά. Τα πλούτη και η εξουσία σβήνουν και χάνονται και φθείρονται και ο χρόνος τα καταστρέφει αλλά η γνώση και η ευγένεια αξίζουν περισσότερο από τα βασίλεια και τα εδάφη. Ούτε ο τροχός που γυρίζει δε έχει εξουσία να καταστρέψει τη γνώση.

**Ποιητής**

Κι έφερνε ο Πεζόστρατος παραδείγματα, από τους παλιούς καιρούς για το πως ταίριαζαν τα ζευγάρια μεταξύ τους . Και με τα παραδείγματα φτάνει στο κρίσιμο σημείο να μιλήσει. Προσπαθεί να το φανερώσει αλλά κάνει πίσω γιατί το μυαλό του τον κρατά. Τελικά νικά η αγάπη για το παιδί του και φανερώνει τα κρυφά που έχει στο μυαλό του. Μα μόλις τόλμησε να μιλήσει για τον γάμο….

**Βασιλιάς**

Πήγαινε και φύγε από κοντά μου. Πως τόλμησες να πεις τέτοια κουβέντα θεοπάλαβε; να πάρει ο Ερωτόκριτος γυναίκα την Αρετή; Φύγε το γρηγορότερο και μην ξαναπατήσεις εδώ γιατί θα βρεις κακό θάνατο. Σε βλέπω ανήμπορο γι αυτό δε σε εξορίζω, αλλά ο γιος σου να μην πατήσει ξανα στα δικά μου εδάφη. Του δίνω περιθώριο τέσσερις μέρες για να φύγει μακριά να πάει με μέρη μακρινά κι αδιάβατα αλλιώς θα του δώσω θάνατο αντί γ ια γάμο. Κι αυτό που μου πες εδώ μη μαθευτεί στη χώρα γιατί θα τιμωρήσω όποιον το άκουσε ή το πει. Δε θέλω να σου μιλήσω άλλο. Οι βασιλιάδες δε μιλούν πολύ. Και τον έδιωξε.